Нобэ
Дыгъэгъазэм и 12, махуэку
Урысей Федерацэм и Конституцэм и махуэщ
1863 гъэм къэралым щыяпэу псыр бжьамийкIэ яIэрыхьэу хуежьащ Петербург и хьэблэ зыбжанэм щыпсэухэм. Бжьамийм километрищэ и кIыхьагът.
1993 гъэм Урысейм и тхыдэщIэм щыяпэу хахащ УФ-м и Федеральнэ Зэхуэсым ФедерацэмкIэ и Советымрэ Къэрал Думэмрэ хэтынухэр.
1993 гъэм КъБР-м палатитI хъу и Парламентыр хахащ.
Къыргъызым и цIыхубэ тхакIуэ, Ленин саугъэтым и лауреат, СССР-м и Къэрал саугъэтым щэнейрэ и лауреат, Социалист Лэжьыгъэм и ЛIыхъужь Айтматов Чингиз къызэралъхурэ илъэс 85-рэ ирокъу.
Юрист, КъБР-м и къэрал, жылагъуэ лэжьакIуэ ГубэщIыкI Владимир и ныбжьыр илъэс 80 ирокъу.
ТхакIуэ, КъБР-м щэнхабзэмкIэ щIыхь зиIэ и лэжьакIуэ Бахъуэ БетIал къызэралъхурэ илъэс 78-рэ ирокъу.
Медицинэ щIэныгъэхэм я доктор, АКъУ-м и профессор, ЩIДАА-м и академик Дыгъужь Къазбэч и ныбжьыр илъэс 76-рэ ирокъу.
Химие щIэныгъэхэм я доктор, КъБКъУ-м и профессор Алэкъей Лерэ къыщалъхуа махуэщ.
Актер, УФ-м щIыхь зиIэ и артист Балъкъыз Валерэ и ныбжьыр илъэс 65-рэ ирокъу.
КъБР-м егъэджэныгъэмкIэ щIыхь зиIэ и лэжьакIуэ Шал Любовь къыщалъхуа махуэщ.
БодибилдингымкIэ дуней псом и чемпион 2010 гъэм хъуа, КъБР-м физкультурэмрэ спортымкIэ щIыхь зиIэ и лэжьакIуэ Лъакъуэдыгъу Рамзес и ныбжьыр илъэс 37-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. ЩIыIэр махуэм градус 11 — 9, жэщым градус 11 – 10 щыхъунущ.
